Dankie Corrie dat jy vir ons wakker gebly het! Spreek van gasvryheid, wees verseker van ons toekomstige ondersteuning!
Corrie was baie vriendelik en gasvry. Dit is 'n ou gastehuis, maar Corrie het 'n goeie werk gedoen deur dit heel netjies en gerieflik te maak. 'n Lekker oorslaap plekkie.
Dit is sowaar groot waarde vir geld, dankie! Dis ruim, netjies en mens voel veilig. Sy het ook 'n heerlike eetplek aanbeveel. Ons sal beslis weer van Spes Bona Guesthouse gebruik maak, sou dit nodig wees.
Ons was gek oor die verblyf by Spes Bona. Die heerlikste vreemde bed waarop ek ooit geslaap het. Die eienares is 'n lieflike, vriendelike en hartlike persoon. Sal in die toekoms altyd by Spes Bona oorbly wanneer ons op die langpad is.
Ons het met die afgaan Kaap toe vir die Twee Oseane-wedloop daar oornag, asook met ons terugkeer en albei kere was dit heerlik. Corrie by Spes Bona het ons so welkom laat voel en alles was uiters skoon en netjies. Ons sal graag weer daar bly en het reeds vir familie en vriende die kontakbesonderhede gegee. (Die bespreking was kommervry deur LekkeSlaap en die diens blitsvinnig. Baie dankie vir 'n aangename ervaring!)
Vriendelike ontvangs en netjiese en gerieflike fasiliteite. 'n Lekker halfwegstop tussen die Kaap en Johannesburg.
Spes Bona is 'n oulike gastehuis waar ons baie welkom en spesiaal gevoel het. Ons weet dat ons weer hier sal oorslaap met ons volgende reis na die Kaap.